༄༅། །མྱུར་མཛད་མགོན་པོ་ཕྱག་དྲུག་པའི་བདག་
བསྐྱེད་སྒོམ་བཟླས་བྱེད་ཚུལ་
བཞུགས་སོ། །
ཧཱུཾ་སྤྲོས་བྲལ་དོན་གསལ་སྔགས་ཀྱིས་རབ་སྦྱངས་པའི། །མི་འཇིག་རྡོ་
རྗེའི་སྲུང་བའི་འཁོར་ལོའི་དབུས། །རང་གནས་དུར་ཁྲོད་ཆེན་པོ་བསིལ་བའི་ཚལ།
དཔལ་གྱི་དུམ་བུའི་ལྗོན་ཤིང་རྐང་གཅིག་དྲུང་།
།སྣ་ཚོགས་པད་ཉི་ཚོགས་ཀྱི་
བདག་པོའི་སྟེང་། །ཧཱུཾ་ལས་རྡོ་རྗེ་གྲི་གུག་ཧཱུཾ་མཚན་པའི། །འོད་འཕྲོས་གདུག་པ་
ཅན་རྣམས་ཚར་བཅད་དེ། །ཚུར་འདུས་ཕྱག་མཚན་ས་བོན་ཡོངས་གྱུར་ལས། །
རང་ཉིད་མྱུར་མཛད་མགོན་པོ་ཕྱག་དྲུག་པ། །དང་པོ་གཉིས་ཀྱིས་གྲི་གུག་ཐོད་
ཁྲག་འཛིན། །བར་བས་བགྲང་འཕྲེང་ཁ་ཊཱཾ་རྩེ་གསུམ་བསྣམས། །མཐའ་མས་ཌཱ་མ་
རུ་དང་ཞགས་པ་འཛིན། །དམར་ཟླུམ་སྤྱན་གསུམ་ཞལ་བགྲད་མཆེ་བ་གཙིགས། །
སྨིན་མ་སྨ་ར་དབུ་སྐྲ་གྱེན་བརྫེས་ཤིང༌། །ཐོད་སྐམ་དབུ་རྒྱན་རློན་པའི་དོ་ཤལ་
འཕྱང༌། །གླང་ཆེན་ཀོ་རློན་སྟག་ལྤགས་ཤམ་ཐབས་གསོལ། །ལྟོ་འགྲོ་སྒྲ་ལྡན་དྲིལ་
ཆུང་གཡེར་ཁས་བརྒྱན། །གཡས་བསྐུམས་གཡོན་བརྐྱངས་མེ་དཔུང་འབར་བའི་
དབུས། །དབང་སྔོན་ལྷུན་པོ་དུས་མེའི་འཁྱུད་ལྟ་བུར། །རྔམ་བརྗིད་དཔའ་བོའི་
གར་གྱིས་བཞུགས་པ་ཡི། །གནས་གསུམ་རྡོ་རྗེ་གསུམ་གྱིས་ལེགས་མཚན་པའི། །ཧཱུཾ་
403

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ལས་འོད་འཕྲོས་དབང་ལྷ་ཡེ་ཤེས་པ།
།སྤྱན་དྲངས་གཉིས་མེད་བསྟིམས་ཤིང་
དབང་བསྐུར་ཏེ། །བླ་མ་མི་བསྐྱོད་མགོན་པོས་རྒྱས་བཏབ་གྱུར། །དེ་ནས། ཨོཾ་ཨཱཿ
བིནྣཱན་ཏ་ཀྲིཏ་ཧཱུཾ། སྭ་བྷཱ་ཝས་སྦྱངས། སྟོང་པའི་ངང་ལས་ཡཾ་ལས་རླུང་། རཾ་ལས་མེ།
ཨ་ལས་མི་མགོའི་སྒྱེད་པུ་གསུམ་གྱི་སྟེང་དུ་ཨ་ལས་ཐོད་པ་ཕྱི་དཀར་ལ་ནང་
དམར་བའི་ནང་དུ་བྷུ་ཨཾ་ཛྫིཾ་ཁཾ་ཧཱུཾ་ལས་ཤ་ལྔ་དང༌། ལཾ་མཾ་པཾ་ཏཾ་བཾ་ལས་བདུད་རྩི་
ལྔ་རྣམས་རང་རང་གི་མིང་ཡིག་དང་པོས་མཚན་པ།
སྟེང་དུ་ཨོཾ་ཨཱཿཧཱུྃ་གསུམ་
བརྩེགས་ཏེ་གནས་པ་རླུང་གཡོས་མེ་འབར་བས་རྫས་རྣམས་ཞུ་ཤིང་ཁོལ་བའི་་་་་་
ནང་དུ་ཡི་གེ་གསུམ་གྱི་འོད་ཟེར་གྱི་སྐུ་གསུང་ཐུགས་ཀྱི་རྡོ་རྗེ་གསུམ་སྤྱན་དྲངས་་་
ཏེ་བསྟིམ་པ་ལྷུང་བས། ཧཱུཾ་གིས་ཁ་དོག་དྲི་རོ་ནུས་པའི་སྐྱོན་སྦྱངས། ཨཱཿས་འཆི་
མེད་ཀྱི་བདུད་རྩིའི་ངོ་བོར་རྟོགས་པར་བྱས། ཨོཾ་གྱིས་མང་པོར་སྦར་ཞིང་སྤེལ་
བར་གྱུར། ཨོཾ་ཨཱཿཧཱུཾ། ལན་གསུམ་བརྗོད། དེ་ནས་མཆོད་པ་བྱིན་རླབས་ནི། བསང་སྦྱངས་གོང་དང་
སྟོང་པའི་ངང་ལས་ཨ་ལས་བྱུང་བའི་ཐོད་པ་སོ་སོའི་ནང་དུ་ཧཱུཾ་ལས་
འདྲ་ཞིང་།
མཆོད་རྫས་རྣམས་རང་བཞིན་བདེ་སྟོང༌། རྣམ་པ་མཆོད་རྫས་སོ་སོའི་རྣམ་པ་
ཅན། བྱེད་ལས་དབང་བོ་དྲུག་གི་སྤྱོད་ཡུལ་དུ་ཟག་པ་མེད་པའི་བདེ་བ་ཁྱད་པར་
ཅན་བསྐྱེད་པར་གྱུར། ཨོཾ་ཨཉྙཾ་ཨཱཿཧཱུྃ། ནས། ཤཔྟ་ཨཱཿཧཱུཾ། གི་བར་གྱིས་བྱིན་གྱིས་བརླབས། ཨོཾ་
ཤྲཱི་མ་ཧཱ་ཀཱ་ལ་ཨཎྷཾ་ནས། ཤཔྟ་པྲ་ཏཱི་ཙྪ་ཧཱུཾ་སྭཱཧཱ། གོང་གི་སྔགས་ལ། ཨོཾ་ཨཱཿཧཱུཾ། བཏགས་ལ་
ནང་མཆོད་ཕུལ། ཆོས་དབྱིངས་ངང་ལས་མ་གཡོས་ཀྱང༌། །ཞེས་སོགས་ཀྱིས་བསྟོད། དེ་ནས་
བཟླས་པ་བྱ་བ་ནི། རང་གི་སྙིང་གར་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་མཐིང་ནག་
གི་མཐར་སྙིང་པོ་དང་རྩ་སྔགས་ཀྱིས་བསྐོར་བ་ལས་འོད་ཟེར་ཚ་ཞིང་རྩུབ་པ་
འཕྲོས་ནད་གདོན་སྡིག་སྒྲིབ་བར་གཅོད་མི་མཐུན་པའི་ཕྱོགས་ཐམས་ཅད་ལྷག་་་་
404

མྱུར་མཛད་མགོན་པོ་ཕྱག་དྲུག་པའི་བདག་བསྐྱེད་སྒོམ་བཟླས་བྱེད་ཚུལ་བཞུགས།
མེད་དུ་བསྲེགས་ཏེ་ཚར་བཅད་པར་གྱུར་པར་བསམས་ལ། ཨོཾ་བཛྲ་མ་ཧཱ་ཀཱ་ལ་སོགས་
དང་། ཨོཾ་ཤྲཱི་མ་ཧཱ་ཀཱ་ལ་ཤཱ་ས་ན་ཞེས་སོགས་མགོན་པོ་སྤྱིའི་རྩ་སྔགས་ཅི་འགྲུབ་བཟླ། དམིགས་པའི་
གནད་ཀྱི་མན་ངག་རྣམས་གཞན་ནས་འབྱུང་བ་ལྟར་བྱའོ།
།བཟླས་པའི་མཐར་ཡིག་བརྒྱས་ལྷག་ཆད་
བསྐངས། དེ་ནས་གཏོར་མ་ནང་མཆོད་ལྟར་བྱིན་གྱིས་བརླབས། ཡེ་ཤེས་མགོན་པོ་ཕྱག་དྲུག་པའི་
ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་གཅིག་པ་དམར་པོ་འོད་ཀྱི་སྦུ་གུ་ཅན་གྱིས་་
གཏོར་མའི་བཅུད་དྲངས་ཏེ་གསོལ་བར་གྱུར། ཨོཾ་ཤྲཱི་མ་ཧཱ་ཀཱ་ལ་ཨི་དཾ་བ་ལིཾ་ཏ་ཁ་
ཁ་ཁཱ་ཧི་ཁཱ་ཧི། ལན་བདུན་གྱིས་གཏོར་མ་ཕུལ། མཆོད་པ་དང་ནང་མཆོད་གོང་བཞིན་ཕུལ། དེ་ནས་
བསྟོད་པ་བྱ་བ་ནི། མྱུར་མཛད་མ་དང༌། ཧཱུཾ་ཕྱག་ན་པདྨོའི་སྙིང་རྗེ་སྒྱུ་འཕྲུལ་ནི། །གཏུམ་
ཆེན་ཁྲོ་བོའི་གར་གྱིས་རྣམ་རོལ་བ། །མྱུར་མཛད་ཡེ་ཤེས་མགོན་པོ་ཕྱག་དྲུག་པར།།
སྒོ་གསུམ་གུས་པའི་ཡིད་ཀྱིས་ཕྱག་འཚལ་བསྟོད།
།བསྟན་དང་བསྟན་འཛིན་
ཁྲིམས་ལྡན་འདུས་ཚོགས་སྤེལ། །ཆོས་འབྱོར་བདེ་སྐྱིད་རྫོགས་ལྡན་གསར་བའི་
དཔལ། །ཡར་ངོའི་ཟླ་ལྟར་རྟག་ཏུ་འཕེལ་བ་དང༌། །སྡེ་བཞིའི་ཕུན་ཚོགས་དགའ་
སྟོན་རྒྱས་པར་མཛོད། །བདག་ཅག་དཔོན་སློབ་མི་ནོར་འཁོར་བཅས་རྣམས། །
ཚད་མེད་ཐུགས་རྗེས་རྟག་ཏུ་སྐྱོང་པ་དང་།
།མཆོག་ཐུན་དངོས་གྲུབ་མ་ལུས་
ཡིད་བཞིན་ནོར། །དབང་གི་རྒྱལ་བོ་ལྟ་བུར་མྱུར་འགྲུབ་མཛོད། །ཅེས་བསྟོད་ཅིང་
འཕྲིན་ལས་བཅོལ། དེ་ནས་མདུན་དུ་བཀའ་ཉན་གནོད་སྦྱིན་ཆེན་པོ་ཀྵེ་ཊ་པཱ་ལ་བསྐྱེད་པ་
་པ་སོགས་གཏོར་
སྒྲུབ་ཀྱི་རྣམ་བཞག་གཞན་ནས་འབྱུང་བ་བཞིན་བྱའོ། །ཞེས་གནོད་སྦྱིན་ཆེན་པོ་ཀྵེ་ཊ་པཱ་ལའི་གཏོར་སྒྲུབ་ཀྱི་
སྔོན་དུ་མྱུར་མཛད་མགོན་པོ་ཕྱག་དྲུག་པའི་བདག་བསྐྱེད་སྒོམ་བཟླས་བྱ་ཚུལ་འདི་ལྟ་བུ་ཞིག་དགོས་ཞེས།
བསྟན་པའི་གསལ་བྱེད་གསེར་ཁ་མཆོག་སྤྲུལ་དགེ་འདུན་དངོས་གྲུབ་རྒྱ་མཚོས་དར་གྱི་ཅོད་པཎ་བཅས་
བསྐུལ་བ་ལྟར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པའི་ཡི་གེ་པ་ནི་མཛོད་པ་ཆོས་རྗེའི་ཚ་
405

།ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བོ་བསྟན་པ་རྒྱལ་མཚན་གྱིས་བགྱིས་པ་ཛ་ཡནྟུ།། །།
406

མྱུར་མཛད་ཡེ་ཤེས་ཀྱི་མགོན་པོ་སྙིང་ཞུགས་ཐུན་མོང་མ་ཡིན་པའི་རྒྱུན་འཁྱེར་ཡེ་ཤེས་ལྔ་ལྡན་བཞུགས།